open-index/open-wikipedia-markdown huggingface dataset:
Sky Airline

**Sky Airline** é unha aeroliña chilena baseada no aeroporto Comodoro Arturo Merino Benítez en Santiago de Chile. É a segunda aeroliña máis grande do país tras a súa rival LATAM Airlines. Opera servizos internacionais cara á Arxentina, o Brasil, o Perú e o Uruguai cun modelo de negocio semi-low cost. Tamén realiza voos chárter en Chile e Suramérica.

## Frota 
En xaneiro de 2018 a frota de Sky Airline estaba formada polos seguintes avións:

## Notas 
## Véxase tamén 
### Ligazóns externas 
* Páxina web da aeroliña
Kubo and the Two Strings

***Kubo and the Two Strings*** é un filme estadounidense de 2016 dirixido e producido por Travis Knight, e escrito por Marc Haimes e Chris Butler. Está protagonizado polas voces Charlize Theron, Art Parkinson, Ralph Fiennes, Rooney Mara, George Takei e Matthew McConaughey. É o cuarto filme producido polo estudio Laika.

## Personaxes 
* Art Parkinson como Kubo
* Charlize Theron as Monkey/Sariatu
* Matthew McConaughey como Beetle/Hanzo
* Ralph Fiennes como Raiden, o rei lúa
* Rooney Mara como Karasu e Washi
* George Takei como Hosato
* Cary-Hiroyuki Tagawa como Hashi
* Brenda Vaccaro como Kameyo
* Meyrick Murphy como Mari
* Minae Noji como Minae
* Alpha Takahashi como Aiko
* Laura Miro como Miho
* Ken Takemoto como Ken

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Cortexo

miniatura|250px|Caixa de marfil con escenas de romances. Posiblemente un agasallo de cortexo.
O **cortexo** é a escolla e atracción dunha persoa a outra co fin de estabelecer unha relación íntima, a cal adoita implicar amor, sexo, compromiso, cohabitación, matrimonio ou reprodución. O cortexo sexual é levado a cabo por moitas especies animais; tamén inclúe ó home, e a súa durabilidade é moi variada entre as mesmas.

## Tradicións 
Mentres que a cita adoita ser algo netamente ocasional na maioría das culturas occidentais, en moitas sociedades tradicionais, o cortexo é unha actividade estruturada con regras moi específicas e formais. Nalgunhas sociedades, os pais ou a comunidade elixen potenciais compañeiros para os seus fillos ou membros de devanditas comunidades respectivamente. No Xapón, existe un tipo de cortexo chamado «ommiada» con esas características, no cal os pais pagan a un experto para axudarlles a elixir compañeiros potenciais para os seus fillos. Se a parella acepta, realízase un encontro formal no que o experto e frecuentemente os pais están presentes. Despois duns poucos encontros, a parella debe decidir se casar ou non.

Nalgunhas culturas, o cortexo é abolido pola práctica do matrimonio arranxado, no que os compañeiros para as persoas novas son elixidos tipicamente polos seus pais.

## Notas
Bigamia

[miniatura|Miniatura medieval que mostra a personaxe [Biblia|bíblica Elcaná xunto ás súas dúas esposas Ana e Penina. A primeira non podía procrear pero era a máis amada por Elcaná, mentres a segunda deulle varios fillos. Deus compadeceuse e concedeulle a fertilidade a Ana, quen deu a luz a Samuel, o último profeta do pobo de Israel.]]
A **bigamia** é o acto e estado dunha persoa que contrae un segundo matrimonio estando xa casada. É un termo formado polas palabras de orixe grega *bis*, que significa dúas veces, e gamia, *gamos*, matrimonio, polo que no seu sentido etimolóxico equivale a *matrimonio dobre.* No campo do dereito, e máis especificamente no do dereito canónico, contraponse a *monogamia* considerada polo cristianismo como a verdadeira e única forma do matrimonio. De acordo en gran medida con esta tradición cristiá a bigamia é un delito en Europa e en América, e noutros países con herdanzas xurídicas, culturais e relixiosas diversas.

## Dereito romano 
Nun principio, na Antiga Roma non existiu unha lei específica contra a bigamia, aínda que co tempo considerouse adúltera á muller bígama polo que se lle aplicou a pena de morte que correspondía ó delito de adulterio e ó home bígamo reo de estupro. A primeira lei sobre a bigamia foi obra do emperador Valeriano que declarou suxeito á nota de infamia ó que a un tempo tivese dúas mulleres. A prohibición foi reiterada por Diocleciano e Maximiano quen mandaron que os xuíces non deixasen impune este delito. O Código de Xustiniano recolleu a prohibición da bigamia, suscitándose a controversia de se esta debía castigarse coa mesma pena que correspondía ó adulterio ou a que correspondía ó estupro, ou ben debía deixarse ó arbitrio do xuíz segundo as circunstancias.

## Notas
Premios Frei Martín Sarmiento

Os **Premios Frei Martín Sarmiento** recoñecen obras literarias en galego seleccionadas polo alumnado e as familias dos centros educativos de Escolas Católicas.

## Notas
## Véxase tamén
### Ligazóns externas
*Páxina do Premio
*Blog do Premio
Sexualidade humana

A **sexualidade humana** representa o conxunto de comportamentos que concirnen á satisfacción da necesidade e do desexo sexual. Igualmente a outros primates, os seres humanos utilizan a excitación sexual para fins reprodutivos e para o mantemento de vínculos sociais, mais agregan o gozo e o pracer propio e do outro. O sexo tamén desenvolve facetas profundas da afectividade e da consciencia da personalidade. En relación a isto, moitas culturas dan un sentido relixioso ou espiritual ó&nbsp;acto sexual, así como ven nel un método para mellorar (ou perder) a saúde.

## Concepto 
A OMS define que a "sexualidade forma parte da personalidade de cada un, sendo unha necesidade básica e un aspecto do ser humano que non pode ser separado doutros aspectos da vida. A sexualidade influencia pensamentos, sentimentos, accións e interaccións e, por tanto a saúde física e mental".

Actualmente, ocorre por parte dalgúns estudosos, a tentativa de afastamento do concepto de sexualidade da noción de reprodución animal asociada ó&nbsp;sexo.&nbsp;A&nbsp;sexualidade tende a se referir ó plano psicolóxico do individuo. Alén dos factores biolóxicos (anatómicos, fisiolóxicos etc.), a sexualidade dun individuo pode ser fortemente afectada polo ambiente socio-cultural e relixioso&nbsp;no que este se insire. Un exemplo disto é que nalgunhas sociedades, na súa maioría orientais, promóvese a poligamia ou bigamia, ou sexa, a posibilidade ou deber de ter múltiples parellas.

Nalgunhas partes do mundo a sexualidade explícita aínda é considerada como unha ameaza ós valores político-sociais ou relixiosos.

## Véxase tamén 
### Outros artigos 
* Historia das representacións eróticas
Gris (cor)

**Gris**, **cinsento** ou **cincento**, son as denominacións comúns das cores acromáticas cuxa luminosidade está comprendida entre a máxima (correspondente ó branco) e a nula (correspondente ó negro), aínda que se aplica especialmente ós de luminosidade media. O gris percíbese como consecuencia da fotorrecepción dunha luz de intensidade moderada constituída por todas as lonxitudes de onda do espectro visible, por tres lonxitudes de onda (longa, media e curta) ou por dúas lonxitudes de onda complementarias. Aseméllase á cor das nubes cumulonimbus cando son densas, baixas e sombrías, á cor da néboa e á cor da cinza.

A denominación de cor «gris» abarca as coloracións lixeiramente cromáticas semellantes ós grises neutros, denominadas **agrisadas**. Tamén se denomina «gris» ás coloraciones pardas, e especialmente ás que son claras.

A cor gris que se atopa estandarizada en catálogos de cores e inventarios cromáticos, servindo de referencia xeral para o gris, é acromático e de luminosidade media.

## Notas
Linguas kra-dai

A **linguas kra-dai** ou **tai–kadai** son unha familia lingüística de linguas tonais que se falan na China, nordeste da India e Indochina. Inclúe as linguas tailandesa e laosiana, as linguas nacionais de Tailandia e Laos respectivamente. Arredor de 93 millóns de persoas falan linguas tai-kadai, o 60% dos cales falan tailandés. Ethnologue recolle 95 linguas nesta familia, das cales, 62 pertencen á póla de linguas tai.

## Clasificación 
As ramas (ou grupos) da familia kra-dai son as seguintes.

* Kra
* Kam-Sui
* *Lakkia*
* *Biao*
* Tai
* Be-Jizhao: *Be* e *Jizhao*
* Hlai
* *Jiamao*

## Notas 
## Véxase tamén 
### Bibliografía 
* Diller, A., J. Edmondson, & Yongxian Luo, ed., (2005). *The Tai–Kadai languages*. Londres [etc.]: Routledge. 
* Edmondson, J. A. (1986). *Kam tone splits and the variation of breathiness*.
* Edmondson, J. A., & Solnit, D. B. (1988). *Comparative Kadai: linguistic studies beyond Tai*. Summer Institute of Linguistics publications in linguistics, no.  86. [Arlington, Tex.]: Summer Institute of Linguistics. 
* Ostapirat, Weera. (2000). "Proto-Kra." *Linguistics of the Tibeto-Burman Area* **23** (1): 1-251.

### Outros artigos 
* Linguas hmong-mien
* Linguas austronesias
* Linguas sino-tibetanas
* Linguas austroasiáticas
Iago de la Campa

**Iago de la Campa Pose**, nado na Coruña o 20 de xaneiro de 1993, é un escritor galego en lingua castelá. Reside entre A Coruña e Madrid.

## Traxectoria 
É técnico de mercadotecnia e xestión comercial. Comezou a escribir con 14 anos, e empezou a difundir a súa obra a través de YouTube e Twitter. Entre as súas inspiracións están Joaquín Sabina, Andrés Suárez e Patrick Rothfuss. As súas obras son de prosa poética.

## Obras 
**Viajes a Kerguelen* (2016)
**Corazón y tiempo* (2017; segunda parte de *Viajes a Kerguelen*)
**Se me olvidó como olvidarte* (2017)
**No me vas a encontrar en nadie* (2018)
**Todo lo que deberías saber* (2019) 
** Ya no es lo mismo* (2019)

## Véxase tamén 
### Ligazóns externas 
* iagocampa.blogspot.com.es
Santa Bárbara Sistemas

miniatura|dereita|Mauser A Coruña.
**Santa Bárbara Sistemas** é unha empresa española de armamento. Forma parte do Grupo Europeo de Sistemas Terrestres de General Dynamics.

## Fábrica da Coruña
A Fábrica de Armas de Santa Bárbara na Coruña iniciouse en xullo de 1937 por iniciativa do bando nacional. Primeiramente tivo varias localizacións pola cidade. Chegou a ter 1200 traballadores. En 1941 instalouse en Pedralonga onde se inauguraría en 1958, a localización que tivo ata o seu peche. Nos anos 1960 diversificou a produción fabricando pezas mecánicas para Citroën, Enasa, Motransa e Seat. Tamén traballou para a fábrica de máquinas de coser Refrey. Fabricou o fusil Máuser e o de asalto Cetme. En 1987-1988 pasou a ser o único subministrador de armamento lixeiro para o Exército español. En 1992 tiña 302 traballadores.

A finais da década de 1990 comeza a traballar na produción do novo fusil para o Exército español, o Heckler & Koch G36, calibre 5,56 milímetros. En 2001 a empresa estatal privatizouse, coa venda a General Dynamics. Posteriormente pasaría a Hércules de Armamento ata o seu peche definitivo.

## Notas
Cátedra universitaria

No sistema universitario de España, unha **cátedra universitaria** é o posto o máis alto no escala docente dunha Universidade, ocupado por persoal docente e investigador logo de pasar unha serie de requisitos. Algúns postos universitarios, como o reitorado, só poden ser ocupados por catedráticos ou catedráticas.

## Historia 
Antigamente as cátedras universitarias eran a base da organización das Universidades, e tiñan a súa propia autonomía económica e de investigación. Hoxe, esta base son os Departamentos que, segundo a vixente Lei Orgánica 6/2001, de 21 de decembro, de Universidades, son os órganos encargados de coordinar as ensinanzas dunha ou varias áreas de coñecemento nun ou varios centros, de acordo coa programación docente da universidade, de apoiar as actividades e iniciativas docentes e investigadoras do profesorado, e de exercer aquelas outras funcións que sexan determinadas polos estatutos da universidade.

## Requisitos 
En España, o posto de catedrático está regulado pola Lei Orgánica de Universidades (LOU) de 2001, modificada en 2007, 2011, 2012 e 2015. Para acceder a el, é necesario cumprir os seguintes requisitos:

* Ser profesor titular de universidade ou catedrático de escola universitaria.
* Estar en posesión do título de doutor.
* Ter un mínimo de tres anos de antigüidade.
* Lograr a acreditación do currículo por parte da Axencia Nacional de Avaliación da Calidade e Acreditación.
* Superar unha proba selectiva na Universidade de destino.
* Non ter antecedentes penais.

## Notas 
## Véxase tamén 
### Outros artigos 
*Cátedra de ensino secundario

### Ligazóns externas 
* Ley Orgánica de las Universidades texto consolidado .
* R.D. 415/2015, por el que se modifica el R.D. 1312/2007, por el que se establece la acreditación nacional para el acceso a los cuerpos docentes universitarios .
Antonio González Salmón

**Antonio González Salmón González de Lago**, nado en San Felices del Valle (Cantabria) o 1 de novembro de 1768 e finado en Tarifa o 21 de xaneiro de 1834, foi un político español que chegou a ser Secretario de Estado e do Despacho Universal de Facenda

## Traxectoria 
Funcionario do corpo diplomático, foi cónsul Xeral en Tánxer en 1801. Foi o artífice da unión da illa de Tarifa ao continente para conseguir fondeadeiros facilmente defendibles, pois desde 1790 aparecen os primeiros proxectos diante de Carlos IV, que foron finalmente desestimados. En 1801, volveuno propor e aínda que comezaron os estudos para levalos a cabo, volveron quedar postergados. Finalmente, en 1807, Godoy deu a orde de levalos a cabo, e foron rematados en 1808.

Despois foi presidente da Compañía de Filipinas e intendente provincial e superintendente de Facenda. O 3 de novembro de 1819, foi nomeado por Fernando VII secretario de Estado e do despacho de Facenda, substituíndo a José de Imaz. Ostentou o cargo até o 22 de marzo de 1820 no que foi nomeado superintendente do Montepío de Loterías. Tamén foi ministro interino de Ultramar entre o 10 de febreiro e o 17 de marzo de 1820.

## Condecoracións 
Recibiu permiso de Fernando VII para ostentar a Cruz de Comendador da Orde imperial de Leopoldo, recibida do emperador de Austria polos servizos levados a cabo en cando fora cónsul de Marrocos.​ 

## Notas 
## Véxase tamén 
### Outros artigos 
* Lista de ministros de Economía e Facenda
Linguas uto-aztecas

As **linguas uto-aztecas** é unha familia de linguas indíxenas de América, que comprenden máis de 30 linguas. As linguas uto-aztecas fálanse exclusivamente no oeste dos Estados Unidos de América e México. O nome da familia foi creado para incluír as ute de Utah e as linguas nahuas de México.

A familia uto-azteca é unha das meirandes familias lingüísticas de América en número de falantes, número de linguas e extensión xeográfica. A máis setentrional é a shoshone, que se fala en Salmon, Idaho, mentres que a máis meridional é a lingua pipil do Salvador. *Ethnologue* ofrece unha cifra do número total de linguas, 61, e do número total de falantes, 1&nbsp;900&nbsp;412. Os case 1,5 millóns de falantes de náhuatl, representan un 78,9% do total.

## Notas 
## Véxase tamén 
### Bibliografía 
*
Fillos dun deus menor

***Fillos dun deus menor*** (en ) é un filme estadounidense de 1986 dirixido por Randa Haines e escrito por Hesper Anderson e Mark Medoff. É unha adaptación da obra homónima de Medoff, e está protagonizado por Marlee Matlin (que gañou o Óscar pola súa interpretación) e William Hurt que interpretan dous traballadores dun colexio para xordos.

Foi o primeiro filme da actriz xorda Matlin, e *Fillos dun deus menor* salienta por ser o primeiro filme dende 1926, co filme mudo ''You'd Be Surprised*, en ser protagonizado por actor xordo. Recibiu cinco nomeamentos na 59ª edición dos Óscar, incluíndo a categoría de mellor actriz que gañou Matlin. Con só 21 anos naquela época, Matlin foi a actriz máis nova en recibir o premio nesa categoría en particular, e segue a ser a única persoa xorda en gañar en calquera categoría. *Fillos dun deus menor'' tamén foi o primeiro filme dirixido por unha muller en ser nomeado na categoría de mellor filme.

## Sinopse 
Sarah Norman é unha moza que traballa como celadora nunha escola para persoas con deficiencia auditiva en Nova Inglaterra. Un profesor novo e enérxico, James Leeds, chega á escola e incentívaa a que deixe de lado a súa vida illada, aprendendo a falar en voz alta. Como ela xa emprega a lingua de signos, Sarah resístese ás tentativas de James para facela falar, mais ela é reticente a causa dunha historia de violación. Entre James e Sarah desenvólvese unha historia romántica e van vivir xuntos, a pesar de que as súas diferenzas e teimosía mutua os levan case ata a ruptura, pois el continúa a querer que ela fale, aínda que a súa soa presenza atafegue a Sarah.

Sarah deixa a James e vai vivir coa súa nai nunha cidade próxima, reconciliándose no proceso. Mentres, ela e James encontran un xeito de resolveren as súas diferenzas.

## Personaxes 
* Marlee Matlin como Sarah Norman
* William Hurt como James Leeds
* Piper Laurie como Mrs. Norman
* Philip Bosco como Dr. Curtis Franklin
* Allison Gompf como Lydia
* Bob Hiltermann como Orin
* Linda Bove como Marian Loesser

## Notas 
## Véxase tamén 
### Ligazóns externas 
* 
* Ficha en RottenTomatoes
María Victoria Domínguez

**María Victoria Domínguez Paredes**, nada en Valdeobispo en 1962, é unha política estremeña, deputada de Cidadáns na Asemblea de Estremadura.

## Traxectoria 
Licencenciouse en dereito na Universidade de Salamanca.

Desenvolveu a súa carreira profesional como avogada en Plasencia, con despacho propio que abriu en 1997. Amais exerceu como xuíza en diversas localidades, entre elas Mondoñedo, e entre 1995 e 1997 foi fiscal do Tribunal Superior de Xustiza de Estremadura.

Tamén é profesora titora de dereito do traballo do centro que a UNED ten en Plasencia.

## Política 
Principiou a súa carreira política na década dos 90 no Partido Popular, formación coa que logrou ser concelleira en Plasencia entre 2003 e 2007.

En 2007 abandonou a formación popular e foi unha das fundadoras de Unión del Pueblo Extremeño (UPEx), e co novo partido entrou de novo na corporación municipal en 2011. En novembro de 2014, UPEx disolveuse para integrarse en Cidadáns. e Domínguez converteuse en militante do partido de Albert Rivera, gañando en marzo de 2015 as primarias para ser a candidata á presidencia de Estremadura. Tras as eleccións do 24 de maio, Domínguez logrou a acta converténdose en deputada da Asemblea de Estremadura, onde é voceira do grupo mixto e secretaria terceira da mesa da Asemblea, amais de presidenta da comisión non permanente de estudo sobre a reforma do Estatuto de Autonomía de Estremadura.

## Notas
Aeroporto de Trivandrum

O **aeroporto internacional de Trivandrum**  é un aeroporto indio que serve principalmente ás cidades de Trivandrum, Nagercoil, Kanyakumari e Kollam. É o primeiro aeroporto do estado de Kerala e foi o quinto aeroporto internacional do país en 1991. O aeroporto é unha base secundaria para Air India Express.

A súa terminal atópase a 3,7 quilómetros ao oeste do centro da cidade, a 16 da praia de Kovalam beach, a 13 do parque tecnolóxico de Thiruvananthapuram e a 21 do porto internacional de Vizhinjam en construción. Hai voos cara ao Oriente Medio e o sueste asiático dende este aeroporto.

Ademais das operacións civís, o aeroporto de Trivandrum é usado pola Forza Aérea da India e a Garda Costeira para as súas operacións estratéxicas. A Forza Aérea ten unha plataforma exclusiva para as súas operacións. O aeroporto tamén é o fogar da Rajiv Gandhi Academy for Aviation Technology que leva a cabo actividades de adestramento para pilotos.

En Trivandrum atópase a unidade de mantemento, revisión e reparación dos avións de fuselaxe estreita de Air India, formada por dous hangares xemelgos onde se traballa con Boeing 737, servindo principalmente á frota de Air India Express.

## Aeroliñas e destinos
### Pasaxeiros
### Carga
## Notas
Helmut Marko

dereita|miniatura|Marko en 1970.
**Helmut Marko**, nado en Graz o 27 de abril de 1943 é un expiloto de automobilismo austríaco, actual conselleiro de Red Bull GmbH de Fórmula 1 e xefe do programa de desenvolvemento de pilotos de Red Bull.

## Traxectoria
Marko era amigo de escola de Jochen Rindt, que se convertería no campionato mundial de Fórmula 1 en . Marko competiu en varias series de carreira, incluíndo 10 Grandes Premios de Fórmula Un en  e , pero non conseguiu puntos no Campionato do Mundo.

Tivo máis éxito nas competicións de resistencia, gañando as 24 Horas de Le Mans de 1971, pilotando un Martini - Porsche 917 K con Gijs van Lennep. Durante ese ano fixeron unha marca de distancia que permanecía invicta ata as 24 Horas de Le Mans de 2010 (5.335.313&nbsp;km, cunha media de 222´304&nbsp;km/h). (Os cambios na pista reduciron a velocidade media.)

A pesar de estar preocupado pola mala seguridade na Targa Florio, fixo as voltas máis rápidas ao redor do circuíto de montaña de 72&nbsp;km en Sicilia na carreira de 1972, reducindo máis de dous minutos ao líder en dúas voltas para terminar segundo a so 17 segundos. A súa volta rápida no Alfa Romeo 33 foi de 33 minutos e 41 segundos, cunha media de 128´253&nbsp;km/h.

Algunhas semanas despois, o 2 de xullo, durante o Gran Premio de Francia de 1972 en Clermont-Ferrand, unha pedra lanzada polo Lotus de Emerson Fittipaldi perforou a viseira do casco de Marko, cegandolle o ollo esquerdo permanentemente e rematando a súa andaina nas carreiras.

Marko converteuse en doutor en Dereito en 1967. Posúe dous hoteis en Graz: o  *Schlossberghotel* e *Augartenhotel*. Foi representante dos pilotos de carreiras austríacos Gerhard Berger e Karl Wendlinger durante algúns anos antes de fundar e dirixir RSM Marko en 1989, un equipo de carreiras que competiu na Fórmula 3 e na Fórmula 3000, correndo baixo o nome de Red Bull Junior Team a partir de 1999. Desde 1999 tamén supervisou o programa de desenvolvemento de pilotos de Red Bull, que dirixiu pilotos como Sebastian Vettel, Daniel Ricciardo e Max Verstappen na Fórmula Un. Desde 2005 foi conselleiro do equipo de Red Bull Racing Formula One.

### Resultados completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén
### Ligazóns externas
*Profile at grandprix.com
Promitheas Patras

O **A.S.P. Promitheas** (en grego: Α.Σ.Π. Προμηθέας Πατρών K.A.E.), tamén coñecido como **Promitheas Patras**, é un equipo profesional de baloncesto da localidade de Patras, Grecia. Fundado no ano 1986, o club compite actualmente na máxima categoría do baloncesto grego, a A1 Ethniki. O dono do club é Vangelis Liolios, propietario da compañía helena de café Coffee Island. O Promitheas xoga os seus partidos como local no Pavillón Dimitrios Tofalos, recinto con capacidade para 4,200, a cal pode ser ampliada até os 5.150 espectadores.

## Historia 
O club polideportivo A.S. Promitheas Patras foi fundado no ano 1985, creando a súa sección de baloncesto masculino ao seguinte. O equipo comeza na temporada 1986–87 na Gamma Ethniki, o cuarto nivel do baloncesto grego. Nun só ano acada o ascenso á Beta Ethniki e, en 1992 chega á segunda división, a A2 Ethniki. Con todo, o equipo descenso ao ano seguinte. Desde aquela altura sucedéronse continuos ascensos e descensos, encontrándose en 2013 de novo na cuarta categoría. Porén, desde ese momento conseguiu tres ascensos de forma consecutiva, chegando por vez primeira en 2016 á máxima categoría, a A1 Ethniki, en 2016. Para esta nova etapa contratou como adestrador a Nikos Vetoulas, cunha ampla experiencia a nivel nacional e internacional, e xogadores como Mouhammad Faye, Zisis Sarikopoulos, Nikos Gikas ou Angelos Tsamis. Ese mesmo ano, o club finaliza en noveno lugar e chega a disputar os oitavos de final da Copa de Grecia.

### Traxectoria 
## Notas 
## Véxase tamén 
### Ligazóns externas 
* Sitio web oficial
Catedrático

**Catedrático** ou **catedrática** é a persoa docente que ocupa unha cátedra.

## Notas
## Véxase tamén
### Outros artigos
***Cátedra universitaria**
***Cátedra de ensino secundario**
John Cannon

**John Cannon**, nado en Londres (Inglaterra) o 21 de xuño de 1933 e finado en Novo México o 18 de outubro de 1999, foi un piloto de automobilismo canadense. Correu nas USRRC series, as CanAm Series e as L&M Continental Series (Formula 5000).

## Traxectoria
Na USRRC pilotou para Nickey Chevrolet nun Dan Blocker (da famosa "Bonanza") patrocinado por Genie / Vinegaroon.

No primeiro ano da Can Am, foi o mellor canadense finalizando no cuarto posto na carreira de inauguración no seu circuíto de casa, o Circuíto Mont-Tremblant. Cannon duplicou ese logro en 1968 impulsado por unha famosa vitoria sobre o equipo dominante de McLaren nunha carreira baixo a chuvia en  Laguna Seca. Tamén alcanzou a cidadanía canadense en 1973.

Cannon tamén correu nas Continental Series (Formula 5000) en 1969 e 1970, onde foi campión en 1970, pilotando para o magnate dos camións de St Louis Carl Hogan, no McLaren M-10B de Hogan-Starr.

Cannon participou nun Gran Premio de Fórmula Un, o 3 de outubro de 1971 no Gran Premio dos Estados Unidos de 1971 no Circuíto de Watkins Glen. Terminou 14º, polo que non conseguiu puntos de campionato. Tamén participou nunha carreira fora do Campionato de Fórmula Un, o Questor Grand Prix, no que finalizou 12º. Durante 1971, tamén correu en varias roldas do campionato europeo de F2, impresionando a moitos.

Cannon tamén realizou 15 saídas serie de USAC da Championship Car mentres conducía a tempo parcial entre 1968 e 1974. O seu mellor remate foi o segundo lugar na segunda carreira no Circuit Mont -Tremblant en 1968. Tamén intentou clasificarse para as 500 Millas de Indianápolis en 1970 e 1974, pero non puido facer a carreira en ambos anos.

En 1975-76 regresou á serie estadounidense F5000 cun March 741 modificado para F5000, os mellores resultados forn 4º en Riverside en 1975 e 6º no mesmo circuíto en 1976 nas últimas carreiras estadounidenses da F5000. Aínda que Cannon levaba o concesionario de Ferrari (en realidade, traballaba para Hollywood Sports Cars, non era o dono) Os Ánxeles, os gastos financeiros e os custos dos motores limitaron a súa participación nos últimos anos da altamente competitiva F500 dos Estados Unidos. A súa última carreira seria foi dous anos máis tarde na australiana Rothmans, con 45 anos, onde logrou o terceiro lugar.

Sempre activo, Cannon morreu en Novo México, Estados Unidos, por lesións recibidas no accidente dun avión experimental.

### Resultados completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén
Belém Tajes

**Belém Tajes**, (pronunciado /beˈlɛŋ taˈʃɛs/), nada en Buenos Aires en 1985

Traballou en Irlanda na recolleita dun cancioneiro vinculado ao mar dentro do proxecto Tosta Cultural Cargo.

En 2023 publicou o sinxelo Arou'79, preludio do seu novo disco que chegará en abril de 2024. En 2024 publicou o álbum *Amar o mar*.

## Notas 
## Véxase tamén 
### Ligazóns externas 
* Páxina oficial
* https://www.sermosgaliza.gal/opinion/belem-tajes/cronica-da-mina-morte-anunciada-realismo-maxico/20180607191213069584.html
Cocedura

[dereita|miniatura|267x267px|Cocendo nun [wok na China.]]
miniatura|Salteado de pemento verde e cebola.
A **cocedura**, tamén chamada **coza**, **cocemento** ou **cocción** é o proceso de preparación de alimentos mediante a aplicación de calor, a selección, a medición e a combinación de ingredientes nun procedemento ordenado para facer os alimentos seguros e comestibles. O proceso inclúe unha gran variedade de métodos, ferramentas e combinacións de ingredientes para cambiar o sabor ou dixestibilidade dos alimentos. Os factores que afectan o resultado final inclúen a variabilidade dos ingredientes, condicións ambientais, ferramentas, e a habilidade da persoa que cociña.

A diversidade de cociña de todo o mundo é un reflexo da diversidade, estética, agrícola, económico, cultural, social e relixiosa entre as nacións, razas, crenzas e pobos de todo o mundo.

A aplicación de calor nos alimentos normalmente, aínda que non sempre, transforma quimicamente, cambia o seu gusto, consistencia, aspecto e propiedades nutricionais. Os métodos de cocción que implica ferver líquidos nun recipiente foron practicados dende o décimo milenio a.C., coa introdución da olaría.

Unha persoa que cociña como profesión é chamado cociñeiro ou cociñeira.

## Efectos de cociñar 
Cociñar alimentos evita moitas doenzas por intoxicación alimentaria, que podería producirse se o aliemnto fose comido cru. Ademais, cociñar aumenta a dixestibilidade dalgúns alimentos como os grans. En moitos casos, se non é cocida axeitadamente, a comida pode perder o seu gusto, así como os nutrientes.

## Nutrientes 
Esta comida tamén pode ser unha fonte de aminoácidos esenciais. Cando as proteínas son quecidas cambian de textura. En moitos casos, isto fai que a estrutura do material se faga máis suave ou comible. Nalgúns casos, as proteínas poden formar estruturas máis ríxidas, tales como a coagulación do branco do ovo. A formación dun relativamente ríxida pero flexible matriz de clara de ovo branco ofrece un compoñente importante dunha morea de pratos de cociña.

## Notas 
## Véxase tamén 
### Outros artigos 
* Gastronomía
Pronunciación

A **pronunciación** ou **pronuncia** refírese á maneira en que unha palabra ou lingua é falada e tamén ó xeito en que alguén pronuncia unha palabra.

Unha palabra pode ser falada de formas diferentes por varios individuos ou grupos, dependendo moitos factores sociolingüísticos, por exemplo o lugar na cal creceron ou o sitio onde viven.

## Terminoloxía lingüística 
O xeito no cal un individuo pronuncia palabras depende en primeiro lugar das unidades básicas de son que usa na súa lingua. A póla da lingüística que estuda estas unidades de son é a fonética. Os sons que desempeñan o mesmo papel agrúpanse xuntos en clases chamadas fonemas; o estudo destas fonemas realízao a fonoloxía.

Cabe salientar que, do mesmo xeito que diferentes idiomas posúen diferentes palabras para referir a certas cousas, moitos teñen ademais diferentes formas, non só de pronunciar, senón tamén de agrupar esas fonemas. No galego, as palabras agrúpanse en sílabas, como unidade suprafonémica mínima. En cambio, noutras linguas, como o latín ou o xaponés, as sílabas poden descomporse en mouras.

## Pronuncia noutras linguas 
### Pronuncia en inglés 
En inglés, algunhas palabras con dúas ou máis letras pódense combinar para facer diferentes sons. Por *e*xemplo, *ie* pode representar o son /e/ en *friend* ou /*ai*/ en pé. Outra combinación común de dúas letras é a combinación ou, *ow* e *oa*.

## Notas
Xardín do Posío

[dereita|miniatura|Vehículos participantes no [rally de Ourense no xardín do Posío.]]
O **Xardín do Posío**, situado na cidade de Ourense, foi construído  no ano 1846, sendo orixinariamente un xardín botánico. Este xardín estaba ligado á cátedra de Física, Química e Historia Natural do antigo Instituto de Segunda Ensinanza, actual IES Otero Pedrayo de Ourense.

## Historia e características 
[miniatura|[Chris Isaak en concerto nos xardíns do Posío.]]
[miniatura|Monumento a [Xavier Prado Rodríguez|Lameiro.]]
O Xardín do Posío creouse a mediados do século XIX polos mesmos profesores do antigo Instituto de Segunda Ensinanza. Preparárono coas árbores e plantas do Xardín Botánico de Madrid e xuntaron ata 200 especies. O recinto está forxado por un peche e portas, nas que hai uns floreiros.

O parque está estruturado en tres niveis. A parte superior está arborada e ten espazos de xogos infantís. A parte central está ocupada, principalmente, polo paseo con bancos e farolas. É un punto de encontro na cidade, onde tamén se programan concertos.
A parte inferior está formada por un xardín centrado por un paseo de palmeiras, unha rosaleda e un estanque. Neste estanque hai paxaros, como un pavo real. É o mellor conservado, no que hai dúas esculturas que renden homenaxe. Francisco Asorey firma a que está adicada a Xavier Prado Lameiro en 1944. A outra recorda a Valentín Lamas Carvajal, e é unha obra conxunta de Manuel Pascual e Antonio Faílde. Na marxe do lateral sur estaba a Ermida da Nosa Señora do Posío, destruída ao construír a chamada, agora, rúa Coruña. Esta imaxe foi trasladada preto da fonte das Burgas.

## Véxase tamén 
### Outros artigos 
* Xardíns de Galicia
### Ligazóns externas 
* Xardín do Posío, na páxina web Turismo de Ourense.
* Xardín do Posío, na páxina web *Zapos y Princesas* 
* Guía de concertos , na páxina web *Guía del ocio* .
* Exposición H2O en Ourense, na páxina web *Ocio en Galicia* .
Aeroporto de Albany (Australia)

O **aeroporto rexional de Albany**  é un aeroporto australiano que serve a Albany, Australia Occidental. Está situado a 11 quilómetros ao noroeste de Albany e está operado pola propia cidade. Tamén é coñecido como **aeroporto rexional Harry Riggs Albany**, e é o aeroporto máis grande da rexión Great Southern.

## Aeroliñas e destinos
### Pasaxeiros
## Notas
Peter and the Wolf (filme de 2006)

***Peter and the Wolf*** (en ) é unha curtametraxe de animación que foi estreada no 2006. Escrita e dirixida por Suzie Templeton a fotografía é de Marek Skrobecki. Foi realizada polo estudio Se-ma-for en Łódź, e foi estreado en cinemas, algunhas veces con acompañamento musical en directo.

O filme baséase na historia de *Pedro e o lobo* coa música creada por Sergei Prokofev en 1936. Ó contrario que a versión habitual da obra de Prokofev, o filme non ten narrador e confía só na música e nas imaxes para contar a historia.

## Véxase tamén 
### Ligazóns externas 
* 
* Ficha en AllMovie
Efialtes

**Efialtes** (en grego Ἐφιάλτης, ‘o que salta’) pode referirse a:

Varios personaxes históricos:
***Efialtes de Atenas**, político reformador ateniense (m. -431).
***Efialtes de Tesalia**, pastor grego que traizoou ao rei espartano Leónidas no ano -480&nbsp;na batalla das Termópilas.

Varios personaxes da mitoloxía grega:

***Efialtes (fillo de Ifimedia)**, un xigante fillo de Ifimedia e Aloeo ou Poseidón e irmán xemelgo de Oto. Os dous irmáns, chamados os Alóadas polo nome do marido de Ifimedia, pretendían derrocar a Zeus e colocaron o monte Pelión sobre o Osa para chegar até o ceo.
***Efialtes**, outro xigante, fillo de Xea, que participou na xigantomaquia, a guerra entre os xigantes e os deuses. Morreu cando Apolo lle atravesou coa súa frecha o ollo esquerdo e Heracles fixo o propio co dereito.
***Efialtes**, un dos cincuenta fillos de Exipto que morreu na súa noite de vodas a mans da súa esposa Arsalte, incitada polo seu pai.
***Efialtes**, a personificación dos pesadelos. Bernard de Montfaucon, na súa obra ''L'Antiquité expliquée et représentée en figures* menciona aos *efialtes* ou *hifialtes'' (en plural) como equivalente grego dos íncubos e súcubos latinos, espíritos que adoptaban a forma de homes ou mulleres respectivamente para atormentar aos humanos introducíndose nos seus soños.

Patoloxía psicolóxica:
***Efialtes (enfermidade)**, trastorno do sono, manifestación particular dun episodio de “parálise do sono”.
Miren Amuriza

miniatura|Entrevista a Miren Amuriza (en éuscaro).
**Miren Amuriza Plaza**, nada en Berriz, Biscaia o 1 de marzo de 1990, é unha bertsolari e escritora vasca, filla do tamén bertsolari Xabier Amuriza.

## Traxectoria 
Miren Amuriza viviu dende cativa no mundo do *bertso*, xa que acompañou ós seus pais que son bertsolaris, de vila en vila véndoos cantar.

No ano 2002, cantou por primeira vez en público ó participar no Campionato Escolar de Biscaia, e en 2003 xa logrou alzarse co triunfo na categoría de máis novas deste campionato. Ese mesmo ano foi a primeira vez que compartiu escenario xunto co seu pai ó cantar na bertso-afari de Andikoa.

Coa súa maioría de idade aparece en televisión na cadea ETB 1 xunto con outros bertsolaris do talle de Xabier Amuriza, Jexux Arzallus, Amets Arzallus e Maddalen Arzallus participando no programa Euskal Kantuen Gaua cantando a canción popular Gure Aitak amari.

En 2010, co gallo do bertso eguna, xunto coa súa amiga e tamén bertsolari Maddalen Arzallus, renderon unha soada homenaxe ás súas nais.

Amuriza é licenciada en Filoloxía Vasca pola Universidade de Vitoria-Gasteiz e ten un máster en Habilitación Docente en Educación Secundaria Obrigatoria, traballando de docente na Universidade de Mondragón.

Colaborou coa revista Anboto e a revista Argia escribindo artigos de opinión, e tamén colabora no xornal Berria e colaborou con algúns grupos de música, cantando e escribindo letras.

## Notas
Rethymno Cretan Kings B.C.

O **Rethymno Cretan Kings BC** (en grego: Ρέθυμνο Κρητικός Κινγκς K.A.E.), é un equipo profesional de baloncesto da localidade de Retimno, na Illa de Creta (Grecia). O Rethymno foi fundado no ano 1986, o club compite actualmente na máxima categoría do baloncesto grego, a A1 Ethniki. Antes do ano 2015, o equipo era coñecido como Rethymno Aegean B.C. (Ρέθυμνο Αιγαίο K.A.E.) ou Athlitikos Gymnastikos Omilos Rethymno (Α.G.Ο.R.) (Αθλητικός Γυμναστικός Όμιλος Ρεθύμνο (Α.Γ.Ο.Ρ.). O Rethymno xoga os seus partidos como local no Pavillón Melina Merkouri, recinto con capacidade de 1.600 espectadores.

## Historia 
O Club Atlético Ximnástico Rethymo foi fundado no ano 1965, non nacendo a súa sección de baloncesto até o ano 1986. Un dos momentos históricos do equipo produciuse durante a temporada 2006-07, cando o equipo se clasificou para xogar a final da Copa de Grecia despois de derrotar a varios equipos da primeira división: PAOK, Panionios, Sporting Atenas e Kolossos Rodou. Con todo, o foron finalmente derrotados cun resultado de 87-48 polo todopoderoso Panathinaikos. Ese mesmo ano o equipo consegue o ascenso á máxima categoría tras finalizar no terceiro posto da A2 Ethniki. Porén, o equipo aguanta tan só un ano, descendendo tras finalizar no trixésimo primeiro posto. Tras varias temporadas na segunda categoría, o club regresa á A1 na temporada 2010−11.

### Traxectoria 
## Palmarés 
### Competicións domésticas 
* **Copa de Grecia**
** *Subcampións (1):* 2007
* **Segunda División de Grecia**
** **Campións (1):** 2005

## Notas 
## Véxase tamén 
### Ligazóns externas 
* Sitio web oficial
Amor romántico

[miniatura|*[Romeu e Xulieta* están considerados como personaxes arquetípicos do amor romántico.]]
O **amor romántico** é un dos modelos de amor baseados en relacións estables das culturas do moderna, principalmente as occidentais. 

O amor romántico é considerado un sentimento diferente e superior ás puras necesidades fisiolóxicas, tales como o desexo sexual ou luxuria, e xeralmente implica unha mestura de desexo, emocional e sexual, dando, porén, máis énfase nas emocións que no pracer físico. As características máis significativas deste tipo de amor confírmanse e difúndense a través de contos literarios, filmes, cancións, debuxos animados e moitas outras fontes formas artísticas e culturais, mesmo con datas sinaladas, como o día dos namorados. É unha especie de afecto que, se presume, debe ser para toda a vida, exclusivo, incondicional e implica un alto grao de dependencia afectiva.

A cultura occidental salientou historicamente o amor romántico máis que outras culturas nas cales os matrimonios "arranxados" ou "de conveniencia" son a regra. Aínda así, a globalización estendeu as ideas occidentais sobre o amor e o romance.

En Galiza Amada Traba e Chis Oliveira na obra *ám@me* fan unha crítica do amor romántico.

## Notas 
## Véxase tamén 
### Outros artigos 
* Amor
* Matrimonio
* Mito do amor romántico
Beat Happening

**Beat Happening** é unha banda estadounidense de indie pop formada en Olympia, Washington en 1982. Calvin Johnson, Heather Lewis e Bret Lunsford veñen sendo os membros permanentes do grupo. Beat Happening foi un dos primeiros líderes dos movementos indie pop e lo-fi estadounidenses, destacando polo seu uso de primitivas técnicas de gravación, o seu desprezo polos aspectos técnicos na creación de música, e por cancións con temas de natureza infantil ou tímida.

## Historia 
### Formación 
Os membros de Beat Happening coñecéronse mentres estudaban en The Evergreen State College ecomezaron a gravar en 1983. A banda colleu o seu nome dunha película realizada pola moza de Bret Lunsford, *Beatnik Happening*. A formación básica era batería,  guitarra e voces, aínda que cando o grupo naceu os seus únicos instrumentos eran un par de maracas e unha guitarra Sears Silvertone mercada nunha tenda de segunda man. Heather Lewis bromeou unha vez nunha entrevistasobre que a historia da banda podería contarse a través dunha lista das distintas persoas ás cales lle pediron prestados baterías. Heather e Calvin foran membros dunha banda antes e achegáronse a Bret, que non tiña ningunha experiencia musical na época, dicindo que deberían crear unha banda e ir ao Xapón.

### Álbums de estudio 
*Beat Happening* (1985), o seu álbum de estrea, recibiu a aclamación da crítica, ao igual que *Jamboree* (1988). No tempo da edición de *Dreamy* en 1991, Beat Happening era unha das bandas máis populares da comunidade indie rock, tendo un papel fundamental no International Pop Underground Festival, que lle conseguiu ao rock anti-corporativo a súa primeira aceptación *mainstream*. O seu derradeiro álbum foi *You Turn Me On*, editado en 1992, que representa o afastamento da banda de moitas das súas convencións establecidas nos seus anteriores traballos, destacando o tema "Godsend", que dura 9 minutos e presenta un evidente uso de gravación multipista. O disco foi descrito por Allmusic como unha "obra mestra". Aínda que nunca anunciaron a súa disolución e de dicir nalgún momento que seguían ensaiando unha vez ao mes, os membros de Beat Happening movéronse cara a outros proxectos. No ano 2000 publicaron o sinxelo "Angel Gone", o seu primeiro lanzamento en oito anos.

*Crashing Through*, que recompila toda a música editada oficialmente pola banda agás dous temas dun casete ao vivo compartido con The Vaselines, foi publicado en 2002. O *box set* inclúe un libreto cun longo ensaio sobre a historia e o impacto da banda escrito por Lois Maffeo, así como fotografías raras de Calvin, Heather e Bret.

En setembro de 2015 a banda anunciou a edición dun novo recompilatorio abarcando toda a súa carreira titulado *Look Around*, lanzado a través do selo discográfico Domino Records.

## Discografía 
## Notas
Igrexa de Havdhem

A **igrexa de Havdhem** (sueco: *Havdhems kyrka*) é unha igrexa medieval luterana en Havdhem, na illa sueca de Gotland, pertencente á diocese de Visby.

## Historia e arquitectura 
Aínda que as partes máis antigas da igrexa de Havdhem están datadas da primeira metade do século XII, no seu cemiterio descubríronse tumbas do período da chegada da cristiandade a Gotland no século XI. O coro é a parte máis vella do edificio, que garda semellanza co das igrexas de Garde e Källunge. Porén, o portal do coro é posterior, do século XIII. A nave data de ao redor do ano 1300 pero orixinalmente era pequena. Probablemente foi agrandada en 1580 tras un incendio que destruíu a igrexa. A ábsida foi engadida ao coro máis ou menos na mesma época da construción da nave. Ten semellanzas co dunha das igrexas en ruínas de Visby, St. Drotten. A torre é de mediados do século XIII e orixinalmente era un pouco máis alta. Substituíu a unha torre anterior máis pequena.

Internamente a ábsida conserva uns poucos fragmentos de frescos que amosan influencias bizantinas. O retablo data do ano 1667 e o púlpito de 1679, mentres que a pía bautismal é de 1685. A súa cruz triunfal é un traballo realizado no século XV.

## Galería de imaxes 

Cruz triunfal Havdhem.jpg|Cruz triunfal
Portal sur da nave da igrexa de Havdhem.jpg|Portal sur da nave
Pía bautismal Havdhem.jpg|Pía bautismal

## Notas
After the Thin Man

***After the Thin Man*** é un filme estadounidense de 1936 dirixido por W.S. Van Dyke. Está protagonizado por William Powell, Myrna Loy e James Stewart, e é a secuela do filme *The Thin Man*. Tamén contou coas interpretacións de Elissa Landi, Joseph Calleia, Jessie Ralph, Alan Marshal e Penny Singleton (acreditada co nome *Dorothy McNulty*).

Trátase da sexta colaboración de Myrna Loy e William Powell. Fixeron un total de 14 filmes xuntos, seis dos cales eran da serie *Thin Man*.

## Personaxes 

Ficheiro:William Powell in After the Thin Man trailer.jpg
Ficheiro:Myrna Loy in After the Thin Man trailer.jpg
Ficheiro:Asta in After the Thin Man trailer.jpg
Ficheiro:James Stewart in After the Thin Man trailer.jpg
Ficheiro:Elissa Landi in After the Thin Man trailer.jpg
Ficheiro:Joseph Calleia in After the Thin Man trailer.jpg
Ficheiro:Jessie Ralph in After the Thin Man trailer.jpg

* William Powell como Nick Charles
* Myrna Loy como Nora Charles
* James Stewart como David Graham
* Elissa Landi como Selma Landis
* Joseph Calleia como "Dancer"
* Jessie Ralph como tía Katherine Forrest
* Alan Marshal como Robert Landis
* Teddy Hart como Casper
* Sam Levene como Tenente Abrams
* Penny Singleton como Polly Byrnes
* William Law como Lum Kee
* George Zucco como Dr. Kammer
* Paul Fix como Phil Byrnes
* Skippy como Asta
* Dorothy Vaughan como Charlotte *(sen acreditar)*
* Maude Turner Gordon como Helen *(sen acreditar)*
* William Burress como Lucius *(sen acreditar)*
* Tom Ricketts como Henry

## Notas 
## Véxase tamén 
### Ligazóns externas 
* 
* Ficha en RottenTomatoes
Mirella Cortès i Gès

**Mirella Cortès i Gès**, nada en Sallent o 17 de agosto de 1958, é unha política catalá, alcaldesa de Sallent e senadora no Senado de España na XI Lexislatura.

Traballa como mestra de educación primaria na Escola Vedruna e traballou en organizacións de Sallent como o Elenc Teatral Sallentí, a Colla Gegantera, o Carrilet e Sallent Decideix.

Militante de Esquerra Republicana de Catalunya, nas eleccións locais en España en 2003 foi elixida alcaldesa de Sallent grazas a unha coalición con outras dúas forzas políticas. Este pacto non foi reeditado en eleccións posteriores, e nas eleccións municipais, de 2007 e 2011 foi concelleira da oposición. Pouco despois foi nomeado secretario de Política Municipal do ERC en Bages.

Nas eleccións xerais de 2015, figurou no número 6 da lista de ERC para a provincia de Barcelona, e non foi escollida. Porén, en xaneiro de 2016 foi proposta como senadora designada polo Parlamento de Cataluña na XI lexislatura.

## Notas
SriLankan Airlines

**SriLankan Airlines** é a aeroliña nacional de Sri Lanka é un membro da alianza Oneworld. É a aeroliña máis grande do país en número de avión e edestinos. Fundouse no ano 1979 co nome de Air Lanka tras o peche da anterior aeroliña de bandeira, Air Ceylon. Despois da súa adquisición parcial por parte de Emirates en 1998, foi rebautizada e introducíuse a presente librea. Tras rematar a colaboración con Emirates a compañía continuou usando o mesmo nome e a identidade gráfica.

A aeroliña opera voos a 105 destinos en 47 países dende o seu centro de conexións principal no aeroporto internacional Bandaranaike, preto de Colombo. A súa sede está nas istalacións do propio aeroporto. SriLankan Airlines uniuse o 1 de maio de 2014.

## Frota 
[thumb|[Airbus A320-200]]
[thumb|[Airbus A330-200]]
[thumb|[Airbus A330-300]]
En abril de 2018 a frota de SriLankan Airlines estaba formada polos seguintes avións:

## Notas 
## Véxase tamén 
### Ligazóns externas 
* Páxina web da aeroliña
Aeroporto de Sunshine Coast

O **aeroporto de Sunshine Coast** , anteriormente **aeroporto de Maroochydore**, é un aeroporto australiano que serve a Sunshine Coast, Queensland. É a porta de entrada a destinos de vacacións como Noosa, Maroochydore, Mooloolaba e Caloundra. Ten voos directos cada día a Sydney e Melbourne. Ademais, Air New Zealand voa ao aeroporto estavcionalmente, con tres voos semanais dende Sunshine Coast a Auckland.

O aeroporto de Sunshine Coast está situado en Marcoola, a 10 quilómetros ao norte de Maroochydore, e é propiedade do consello rexional de Sunshine Coast. É o único aeroporto da rexión capaz de operar reactores.

## Aeroliñas e destinos 
## Notas 
## Véxase tamén 
### Ligazóns externas 
* Web do aeroporto